Ved et trafikuheld onsdag aften kom to rumænske mænd lettere til skade. Uheldet skete klokken 22.12, da mændene kom kørende ad Øster Thorupvej. Kort før de nåede rundkørslen ved Hjallerupvej, mistede føreren kontrollen over bilen, som rullede om på siden og landede i grøften. De to mænd sad lidt fastklemt i bilen, og de blev begge bragt til sygehuset. Passageren var torsdag morgen udskrevet igen, men føreren af bilen blev indlagt. Det er dog kun med lettere skader, oplyser vagtchef Per Vagn Nielsen fra Nordjyllands Politi.

Referat:
To mænd kørte galt ved Dronninglund onsdag aften.